CELEX: 32016R0582
Language: hr
Date: 2016-04-15 00:00:00
Title: Uredba Komisije (EU) 2016/582 оd 15. travnja 2016. o izmjeni Uredbe (EZ) br. 333/2007 u pogledu analize anorganskog arsena, olova i policikličkih aromatskih ugljikovodika i određenih izvedbenih kriterija za analizu (Tekst značajan za EGP)

16.4.2016   
               
               
                  HR
               
               
                  Službeni list Europske unije
               
               
                  L 101/3
               
            UREDBA KOMISIJE (EU) 2016/582
      оd 15. travnja 2016.
      o izmjeni Uredbe (EZ) br. 333/2007 u pogledu analize anorganskog arsena, olova i policikličkih aromatskih ugljikovodika i određenih izvedbenih kriterija za analizu
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1) a posebno njezin članak 11. stavak 4.,
      budući da:
      
                  (1)
               
               
                  Uredbom Komisije (EZ) br. 333/2007 (2) utvrđuju se metode uzorkovanja i analitičke metode za službenu kontrolu razina određenih kontaminanata u hrani.
               
            
                  (2)
               
               
                  Najveće dopuštene količine za određene kontaminante u hrani utvrđene su Uredbom Komisije (EZ) br. 1881/2006 (3). Uredbom Komisije (EU) 2015/1006 (4) izmijenjena je Uredba (EZ) br. 1881/2006 kako bi se utvrdile najveće dopuštene količine anorganskog arsena te je stoga primjereno utvrditi posebni postupak u pogledu analize za anorganski arsen.
               
            
                  (3)
               
               
                  Ažurirana je norma EN 13804 povezana s određivanjem elemenata i njihove kemijske vrste te je stoga primjereno na odgovarajući način ažurirati upućivanje na tu normu.
               
            
                  (4)
               
               
                  Najviše dopuštene razine policikličkih aromatskih ugljikovodika u kakau u zrnu i od njega dobivenim proizvodima moraju se utvrditi na temelju masti. Testovi učinkovitosti za policikličke aromatske ugljikovodike koje je proveo referentni laboratorij Europske unije upućuju na razlike u utvrđivanju udjela masti. Stoga je primjereno uskladiti pristup za utvrđivanje udjela masti.
               
            
                  (5)
               
               
                  Na temelju mišljenja referentnog laboratorija Europske unije u pogledu teških metala u hrani i hrani za životinje primjereno je izmijeniti definiciju granice kvantifikacije i izvedbene kriterije povezane s granicom detekcije za analitičke metode za olovo, kadmij, živu i anorganski kositar.
               
            
                  (6)
               
               
                  Primjereno je odredbe povezane s metodama uzorkovanja i analitičkim metodama primjenjivati i izvan okvira službenih kontrola.
               
            
                  (7)
               
               
                  Uredbu (EZ) br. 333/2007 trebalo bi stoga na odgovarajući način izmijeniti.
               
            
                  (8)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Uredba (EZ) br. 333/2007 mijenja se kako slijedi:
      
                  1.
               
               
                  Naslov se zamjenjuje sljedećim:
                  
                     „Uredba Komisije (EZ) br. 333/2007 od 28. ožujka 2007. o metodama uzorkovanja i analitičkim metodama za kontrolu razina elemenata u tragovima i procesnih kontaminanata u hrani”.
                  
               
            
                  2.
               
               
                  U članku 1. stavak 1. zamjenjuje se sljedećim:
                  „1.   Uzorkovanje i analiza za kontrolu razina olova, kadmija, žive, anorganskog kositra, anorganskog arsena, 3-MCPD-a i policikličkih aromatskih ugljikovodika navedenih u odjeljcima 3., 4. i 6. Priloga Uredbi (EZ) br. 1881/2006 provode se skladu s Prilogom ovoj Uredbi”.
               
            
                  3.
               
               
                  Prilog se izmjenjuje u skladu s Prilogom ovoj Uredbi.
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. travnja 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 165, 30.4.2004., str. 1.
      
      
         (2)  Uredba Komisije (EZ) br. 333/2007 od 28. ožujka 2007. o metodama uzorkovanja i analitičkim metodama za službenu kontrolu razina olova, kadmija, žive, anorganskog kositra, 3-MCPD-a i benzo(a)pirena u hrani (SL L 88, 29.3.2007., str. 29.).
      
         (3)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
      
         (4)  Uredba Komisije (EU) 2015/1006 оd 25. lipnja 2015. o izmjeni Uredbe (EZ) br. 1881/2006 u pogledu najvećih dopuštenih količina anorganskog arsena u hrani (SL L 161, 26.6.2015., str. 14.).
      
         PRILOG
         Prilog Uredbi (EZ) br. 333/2007 mijenja se kako slijedi:
         
                     1.
                  
                  
                     Točka C.2.2.1. zamjenjuje se sljedećim:
                     „C.2.2.1.   Poseban postupak za olovo, kadmij, živu, anorganski kositar i anorganski arsen
                     
                     Analitičar mora osigurati zaštitu uzorka od onečišćenja za vrijeme pripreme uzorka. Kad je god moguće, uređaji i oprema koji dolaze u doticaj s uzorkom ne smiju sadržavati metale čija se prisutnost utvrđuje te moraju biti načinjeni od inertnih materijala, npr. plastike, poput polipropilena, politetrafluoretilena (PTFE) itd. Njih je potrebno očistiti kiselinom kako bi se umanjila opasnost od onečišćenja. Za rezanje rubova može se uporabiti visokokvalitetni nehrđajući čelik.
                     Postoji veći broj valjanih posebnih postupaka za pripremu uzorka koji se mogu koristiti za proizvode koji se razmatraju. Za aspekte koji nisu posebno obuhvaćeni ovom Uredbom, utvrđeno je da je norma CEN ‚Hrana. Određivanje elemenata i njihove kemijske vrste. Opća načela i posebni zahtjevi’ (*) zadovoljavajuća, ali i druge metode pripreme uzorka jednako su valjane.
                     U slučaju anorganskog kositra, treba obratiti pozornost na to da se sav materijal unese u otopinu jer je poznato da često dolazi do gubitaka, posebno zbog hidrolize netopivog oblika Sn(IV) kositrova oksida.
                     
                        (*)  Norma EN 13804:2013, ‚Hrana. Određivanje elemenata i njihove kemijske vrste. Opća načela i posebni zahtjevi’, CEN, Rue de Stassart 36, B-1050 Brussels.”"
						
                  
               
                     2.
                  
                  
                     U točki C.2.2.2. Poseban postupak za policikličke aromatske ugljikovodike, dodaje se sljedeći stavak:
                     „Za analizu policikličkih aromatskih ugljikovodika u kakau i od njega dobivenim proizvodima, utvrđivanje udjela masti provodi se u skladu sa službenom metodom AOAC 963.15 za utvrđivanje udjela masti u kakau u zrnu i od njega dobivenim proizvodima. Moguće je primijeniti jednakovrijedan postupak utvrđivanja udjela masti za koji se može dokazati da se upotrijebljenim postupkom za utvrđivanje udjela masti dobiva jednaka (jednakovrijedna) vrijednost udjela masti.”
                  
               
                     3.
                  
                  
                     U točki C.3.1. Definicije, definicija za LOQ zamjenjuje se sljedećom definicijom:
                     
                                 „‚LOQ’
                              
                              
                                 =
                              
                              
                                 granica kvantifikacije, najmanji sadržaj analita koji se može izmjeriti s opravdanom statističkom sigurnošću. Ako su točnost i preciznost stalno u području raspona oko granice detekcije, granica kvantifikacije brojčano je jednakovrijedna deseterostrukoj standardnoj devijaciji od srednje vrijednosti dobivene slijepim probama matrice (n ≥ 20).”
                              
                           
               
                     4.
                  
                  
                     U točki C.3.3.1. Izvedbeni kriteriji, točka (a) zamjenjuje se sljedećim:
                     
                                 „(a)
                              
                              
                                 Izvedbeni kriteriji za analitičke metode za olovo, kadmij, živu, anorganski kositar i arsen
                                 
                                    Tablica 5.
                                 
                                 
                                             Parametar
                                          
                                          
                                             Kriterij
                                          
                                       
                                             Primjenjivost
                                          
                                          
                                             Hrana navedena u Uredbi (EZ) br. 1881/2006
                                          
                                       
                                             Specifičnost
                                          
                                          
                                             Bez spektralnih interferencija ili utjecaja matrice
                                          
                                       
                                             Ponovljivost (RSDr)
                                          
                                          
                                             HORRATr manje od 2
                                          
                                       
                                             Obnovljivost (RSDR)
                                          
                                          
                                             HORRATR manje od 2
                                          
                                       
                                             Iskorištenje
                                          
                                          
                                             Primjenjuju se odredbe točke D.1.2.
                                          
                                       
                                             LOD
                                          
                                          
                                             = tri desetine LOQ-a
                                          
                                       
                                             LOQ
                                          
                                          
                                             Anorganski kositar
                                          
                                          
                                             ≤ 10 mg/kg
                                          
                                       
                                             Olovo
                                          
                                          
                                             ML ≤ 0,01 mg/kg
                                          
                                          
                                             0,01 < ML ≤ 0,02 mg/kg
                                          
                                          
                                             0,02 < ML < 0,1 mg/kg
                                          
                                          
                                             ML ≥ 0,1 mg/kg
                                          
                                       
                                             ≤ ML
                                          
                                          
                                             ≤ dvije trećine ML-a
                                          
                                          
                                             ≤ dvije petine ML-a
                                          
                                          
                                             ≤ jedna petina ML-a
                                          
                                       
                                             Kadmij, živa, anorganski arsen
                                          
                                          
                                             ML je < 0,100 mg/kg
                                          
                                          
                                             ML je ≥ 0,100 mg/kg
                                          
                                       
                                             ≤ dvije petine ML-a
                                          
                                          
                                             ≤ jedna petina ML-a”
                                          
                                       
                           
               
                     5.
                  
                  
                     Točka C.3.2. zamjenjuje se sljedećim:
                     „C.3.2.   Opći zahtjevi
                     
                     Analitičke metode koje se upotrebljavaju za potrebe kontrole hrane u skladu su s odredbama Priloga III. Uredbi (EZ) br. 882/2004.
                     Analitičke metode za ukupni kositar primjerene su za kontrolu razina anorganskog kositra.
                     Za analizu olova u vinu primjenjuju se metode i pravila koje je utvrdio OIV (**), u skladu s člankom 80. stavkom 5. Uredbe (EU) br. 1308/2013 (***).
                     Analitičke metode za ukupni arsen primjerene su za potrebe testiranja za kontrolu razina anorganskog arsena. Ako je ukupna koncentracija arsena ispod najviše dopuštene razine za anorganski arsen, nije potrebno dodatno testiranje te se smatra da je uzorak u skladu s najvišom dopuštenom razinom za anorganski arsen. Ako je ukupna koncentracija arsena na najvišoj dopuštenoj razini za anorganski arsen ili iznad nje, provodi se dodatno testiranje kako bi se utvrdilo je li koncentracija anorganskog arsena iznad najviše dopuštene razine za anorganski arsen.
                     
                        (**)  Organisation internationale de la vigne et du vin."
						
                     
                        (***)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).”"